Slik er 9/11-bakmannens liv i fengsel
For omkring ti år siden kom 9/11-bakmannen med et noe uvanlig ønske til vaktene ved CIAs hemmelige fengsel i Romania: var det greit at Mohammed designet en støvsuger? Mohammed ble pågrepet i mars 2003, og er tiltalt for å stå bak terrorangrepet i New York 11. september 2001. En tidligere CIA-ansatt har nå fortalt nyhetsbyrået AP om den terrortiltalte maskinteknikerens liv de siste ti årene.CIA lot Mohammed jobbe med støvsugerdesignet sitt. Mohammed har en bachelorgrad innen maskinteknikk, og det amerikanske etterretningsbyrået hadde en langsiktig plan for ham.Mohammed skal ha fått tegninger fra Internett som mal, og startet prosessen med å lage sin egen design for den svært dagligdagse oppfinnelsen. CIAs plan skal etter sigende fungere bra, ettersom Mohammed fremdeles skal være i god form. Flere andre terrormistenkte skal ha klart seg lagt dårligere. i fangenskap. Terrormistenkte Abd al-Nashiri skal ha fått depresjoner og posttraumatisk stressyndrom, mens 9/11-tiltalte Ramzi Binalshibibh ifølge AP blir behandlet for schizofreni. BAKGRUNN:Guantánamo-fangenes terrornettverkMohammeds liv i fangenskap skal også ha bestått av andre aktiviteter enn støvsugerdesign. I fengsel i Romania skal Mohammed ha kost seg med bøkene om Harry Potter. Fangevokterne skal ha kost seg mindre med bøkene, ettersom de måtte gjennomsøke hver eneste side av en ferdiglest bok for å unngå at fangene sendte hverandre skjulte beskjeder. Ved ett tilfelle skal vokterne ha funnet en skjult melding til en annen fange i en av Mohammeds bøker. Den terrortiltalte mannen skal også ha holdt foredrag om både hans vei til hellig krig, hans barndom og hans familie for CIA-ansatte i fengselets debrief-rom. Mohammed skal da ha vært lenket til gulvet, og det skal ha blitt servert både te og kjeks. Mohammed skal også ha fått «lekser» av fangevokterne, og ble belønnet med Snickers når han fortalte om sin kjennskap til Al-Qaida. Men alt har ikke vært stas og moro for den antatte 9/11-bakmannen. Etter at Mohammed ble pågrepet i 2003, ble han fengslet i et hemmelig CIA-fengsel i Polen. Der ble han ifølge en CIA-rapport tvunget til å være våken i 180 timer. Han ble også utsatt for vanntortur ved simulert drukning - såkalt waterboarding - 183 ganger, skriverAP. Mohammed har siden 2006 sittet fanget ved militærbasen Guantánamo Bay. Han er sammen med fire andre tiltalt for å ha stått bak terrorangrepet mot World Trade Center i New York 11. september 2001, og risikerer dødsstraff.
Khalid Sheikh Mohammed anses for å være arkitekten bak terrorangrepet 11. september. Hans liv i fengsel består blant annet i støvsugere, Harry Potter - og waterboarding, ifølge AP.